
OEATIO  HAEVEIANA. 


Praeses  Dignissime, 

Socii  et  Auditores  Illustrissimi  ! 

JUSSU  Praesidis  eruditi  qui  nuper  Collegio  nostro  Regali  tanta  cura, 
tanta  laude  praefuit,  jussu  etiam  tuo,  Praeses  doctissime,  huic  operi 
me  accingo,  solenni  munere  functurus,  quod  Harveius  noster  novissimis 
verbis  agi  jussit,  doctorum  omnium,  suaeque  memoriae,  et  publicae  idem 
saluti  consulens.  Quippe  hoc  festo  die  voluit  hic  Medicus  celebris 
illos,  qui  beneficia  in  Collegium  contulissent,  oratione  latina  esse 
commemoratos ;  et  Socios  ad  secreta  naturae  exploranda,  amicitiamque 
inter  se  colendam  excitare.  Mos  est  etiam  acta  Sociorum  memorare 
qui  priore  anno  morti  subierunt ;  mos  utilissimus,  mea  quidem 
sententia,  ne  nomina  tam  cara  hominum  clarorum  e  memoria  excidant ; 
et  ne  obliviscamur  quam  fragilis  sit  vita  humana — quam  impotens  sit 
etiam  ars  nostra  utilissima  mortem  gressu  certissimo  subeuntem,  nisi 
in  breve  tempus,  retardare. 

Non  hic  est  locus  disputare  utrum  necne  auditoribus  esset  com¬ 
modius,  et  oratori  facilius  orationem  hanc  anglice,  quam  latine 
conficere,  utrum  novorum  inventorum  scientiae  exempla  in  memoriam 
revocare,  et  antiquorum  annorum  investigationes  praetermittere,  esset 
melius.  Attamen  sanguinis  ille  fluxus  nunquam  antiquus  fit,  fluet  et 
refluet  quamdiu  amnes  in  mare  delabentur.  Harveius  hoc  jussit,  et 
per  plus  quam  centum  annos  Socii  praecepto  huic  paruerunt.  Nonne 

te  quum  est  huic,  qui  hanc  orationem  instituit  obedire  ?  cujus  memoriam 
nos  venerari  solemus  ?  et  cujus  famam  egregiam  pr^e  cseteris  nobis 
invident  peregrini  ? 

Collegium  hoc  Regale  non  tam  opibrfs,  quam  moribus,  et 
praeceptis  Linacri  fundatoris  floruit,  quippe  qui  Collegium  “  in  patriam 
populumque  ”  sponsorem  (ut  ita  dicam),  doctrinae  Morum  et  scientiae 
Medicorum,  qui  intra  urbem  Londinium  Medicinae  arti  operam  navas- 
sent,  esse  voluit: — Linacrus  Empiricum  ex  animo  odisse,  et  procul 
hinc  arcere  omni  ratione  voluisse  videtur — Floret  tamen  Empirice. 
Quam  multi  hanc  artem  in  liac  urbe  non  sine  lucro  exercent? 
Mulieres  Hystericae,  nec  non  homines  dyspeptici,  et  animo  imbecilles 
miracula  mendacia  devorant :  decipi  volunt,  et  decipiuntur.  Actus 
Medicus  licentia  munitos,  et  non  munitos  distinguere,  pro  virili 
conatur,  et  Concilium  Medicorum  sumptu  magno  privilegia  Medica 
sustinet;  at  fateor  non  sapientis  senatoris  esse  vi  senatus  consulti 
empiricen  amovere — attamen  nos  saltem,  decet,  Socii,  auxilio  tali 
consiliorum  nostrorum  in  aegrorum  miseriis  sublevandis  nunquam  uti ; 
adjutores  empiricos  nunquam  habere ;  et  illos  strenue  vitare  qui 
“  nostrum  ”  vulgo  dictum  vel  aegrotis  dant,  vel  populo  vendunt. 
Haereditatem  pulchram  ab  avis  traditam  possidemus,  nos  decet  ejus 
dignitatem  augere,  nos  decet  posteris  intaminatam  transmittere. 

Haud  dubium  est  quin  in  mentem  fundatoris  Collegii  venisset, 
non  tantum  dignos,  et  sapientes  socios  in  unum  contrahere,  sed  etiam 
saluti  publicae  consulere  ;  et  per  multos  annos,  peste  gravi  vel  nova 
urbem  affligente,  Collegii  praesidem  senatus  consulere  assuetus  est. 
Socii  idcirco  a  Collegio  nostro  designati  morbi  causas,  symptomata,  et 
remedia  diligenter  investigaverunt.  Si  consuetudo  haec  nunc  inusitata 
est,  Collegium,  tamen  officio  suo  non  deest,  et  quando  opus  est 
reipublicae  salutem  consiliis,  et  auctoritate  sua  fovet.  Digesta  elaborata 
de  Cholera  a  nostro  Gulielmo  Gullo,  et  Gulielmo  Balio  (Collega  olim 
meo  dilecto— heu !  repente  trucidato),  collecta,  quis  non  in  memoria 

tenet  ?  Fervebat  opus  Linacri.  E  Sociis  olim  quidam  insanos,  in 
asylis  invigilatos,  visitabant;  quidam  in  concilium  cum  Chirurgorum 
Collegii  Regalis  Praeside  ad  variolas  vaccinas  inspiciendas,  advoca¬ 
bantur,  alii  Pharmacopolia  in  urbe  Londini  inspiciebant :  at  tam  gravia 
erant  Sociorum  officia,  ut  Senatus  delectos  quosdam  saluti  publicae 
consulere,  insanos  in  asylis  custodire,  etiam,  variolarum  vaccinarum 
pustulas  inspicere  juberet.  Nonne  etiam  Senatus  est  efficere  ut 
pharmacopolia  omnia  quotannis  in  trutinam  vocentur  ?  quid  causae  est 
cur  Londini  tantum  Pharmacopoliae  inspiciabantur  ?  Itane  hic  loci 
tantum  medicamenta  adulterata  venduntur?  Illi  qui  Censoris  munere 
functi  fuerint,  immo  omnes  Medici  satis  exploratum  habent  Medica¬ 
menta  pro  loci  et  consuetudinis  diversitate  toto  coelo  distare. 

Quae  cum  ita  sint,  quomodo  potest  Medicus  semper  accuratissime, 
ut  fieri  debet,  aegroto  consulere  ?  Non  tantum  decet  omnes  Pharma¬ 
copolas,  et  Alchymistas  Medicamenta  pura,  sed  etiam  Medicamenta 

secundum  leges  Pharmacopoeiae  accurate  parata,  vendere,  et  credo 

% 

Medicis  optimi  eventurum  esse,  ut  Pharmacopoeiae  eadem  linguae  ratione 
utantur  omnes. 

Praeside  Henrico  Atkins  Pharmacopoeia  Londinensis  primo  orta 
erat.  Tum  primum  suum  cuique  Medicamento  nomen  inditum,  Atkins 
Regis  Jacobi  primi  erat  Medicus,  et  Jacobo  regnante  Anglia,  et  Scotia 
faedere  icto  in  unum  coaluerunt.  Te  regnante,  Praeses  doctissime, 
Angliae,  Scotiae,  et  Hiberniae  speramus  futurum  esse,  ut  Pharmacopoeiae 
harum  gentium  diversarum  in  unum  tandem  conjunctae  in  medium 
mox  proferantur.  Gratulor  equidem  vobis,  Socii  ornatissimi,  quod  haud 
immemores  gloriae  antiquae  nostrae  domus,  virum  Collegio  praefecistis 
cujus  nomen  omnibus  in  ore  est,  cujus  scripta,  cujusque  mores  illum 
dignum  esse  qui  in  Linacri  locum  deligeretur,  plane  demonstraverunt. 

Gratulor  quoque  vobis  quod  nostris  temporibus  tot  Permissi  in 
hanc  nostram  aedem  admissi  fuerint.  Spero  equidem  futurum  esse  ut 
numero  Sociorum,  et  Permissorum  crescente,  et  fama  hujusce  domus 


8 


magis  atque  magis  florescente,  Collegium  hoc  Eegale  Medicorum 
Londinense,  si  non  nomine,  attamen  re  vera  Collegium  Regale  Medi¬ 
corum  Anglicum  eveniat. 

Hoc  autem  in  loco  hodie  illos  memoremus,  qui  beneficia  in 
Collegium  nostrum  contulerint.  Tam  pleni  vero  sunt  annales  nomi¬ 
num  Sociorum  qui  donis  hanc  sedem  auxerint,  ut  deficieret  me  tempus 
dicentem  de  Caio,  de  Hamaeo,  de  Goulstono,  de  Lumleio,  de  Cald- 
wallo,  de  Croonio,  et  de  aliis  qui  pulvinar,  caduceum,  sigillumque 
fidei  signum  et  firmametum  donaverunt.  Qui  praelectiones  insti¬ 
tuerunt  qui  denique  domum  hanc  aedificaverunt.  Quis  nostrum, 
Socii,  nescit  Linacrum  primum,  Caium  alterum,  Harvaeium  tertium, 
Hamaeum  quartum  fundatorem  vel  potius  restitutorem  Collegii  fuisse 
nostri?  Halfordo  praeside  natas  esse  has  ipsas  aedes.  Mayone  praeside, 
legibus  nostris  reformatis,  et  multis  aliis  in  melius  mutatis,  renatum 
esse  Collegium,  quid  est  ut  memorem  ?  Yos  decet  praecipue  Socii 
Juniores  Medicinae  scientiam  promovere — Bailliei,  Brightiique  opera 
in  medium  prolata  erant,  donec  in  usu  medico,  atque  exercitatione 
tota  illorum  vita  absumpta,  rebus  novis  investigandis  non  amplius 
vacarent.  Sic  vobis,  ut  velim,  praxi  posthac  quotidie  magis  atque 
magis  florescente,  Anatomiae,  Chemiae,  et  Scientiae  res  occultas  in 
lucem  producere  non  licebit. 

In  libro  quem  de  Medici  gubernatione  scripsit,  his  verbis  usus 
est  Hippocrates  :  “  Maxime  ad  opinionem,  atque  auctoritatem  com¬ 
parandum  conducit  bonis  atque  honestis  moribus  praeditum  esse.” 
Et  haud  dubitandum  est  quin  mores  Sociorum,  hujus  Collegii  aucto¬ 
ritatem  praecipue  sustinuerint.  Pauci  quidem  e  Sociis  etiam  Eccle¬ 
siastici  fuerunt — Chambrus,  Sancti  Petri  Ecclesiae  Westmonasteriensis 
Decanus,  Linacrus,  Prebendarius  Ecclesiae  erat ;  Marbeckius,  Regis- 
trarius  primus,  iEdis  Christi  apud  Oxonium  Canonicus  erat; 
Quinetiam  Franciscus  Milman,  Barronettus,  annis  abhinc  nonaginta, 
Divinitatis  S.  Theologiae  Baccalaureus  erat,  adeo  ut  pallium  Sancti 

Lucae  in  Collegium  nostrum  cecidisse  videatur.  Homines  creduli, 
qui  res  graves  tenuiter  attingunt,  falsas  de  Deo  sententias  inter 
Medicos  abundare  asserunt :  Hi  opera  Medicorum  perpauca  legisse 
videntur ;  Meadii  etenim  “  Medica  Sacra,”  et  Thomae  Brownii 
“  Religio  Medici  ”  tales  opiniones  refellunt :  est  autem  in  Medicina 
aliquid  nobile  quod  mentem  ad  coelum  trabit.  Quis  nostrum,  Socii, 
est  quin  cum  prope  cubile  morbi  dolore  oppressi  astet,  tam  animae, 
quam  corporis  aegroti  rationem  habere  velit  ?  Quis  nostrum  est,  quin 
precetur,  ut  nostris  caeptis  adsit  Deus  ?  Quis  inspecto  cadavere  se- 
ipsum  esse  Mortalem  non  reminiscatur  ? 

Restat  nunc  qui  duobus  prioribus  annis  decesserunt  suo  ordine 
commemorem,  septem  Socii  tantum  mortui  sunt,  e  quibus  senior 
nonaginta  octo  annos  vixerat ;  memorabile  exemplum  (quorum  praesto 
sunt  permulta)  quantum  Medicinae  ars  his  nostris  annis  in  melius 
profecerit.  Ac  primo  quidem  loco  patrem  meum  memorandum  habeo. 
Mihi  enim  idem  evenit,  quod  Ileberdeno  quoque  juniori  accidit, 
qui  in  Harveiano  quem  habuit  sermone  piam  patris  sui  tradidit 
commemorationem.  Et  nunc  meum  est,  optimi,  et  carissimi  patris 
columnam  struere.  Moveor  equidem  quoties  memoriam  revoco 
parentis  amantissimi,  patris  dilectissimi,  cujus  cura  me  fovit,  et 
disciplina  instruxit. 

Ille  autem,  in  schola  tum  temporis  celeberima  Westmonasteriensi 
a  primis  annis  instructus,  cum  ad  gradum  Medicinae  Doctoris  con¬ 
secutus  esset,  se  morborum  mentis  curationi  totum  tradidit.  His 
autem  annis  recentioribus  quantum  insanorum  curandorum  ratio  in 
melius  mutata  fuerit  quis  vestrum  ignorat?  Erant  in  Gallia,  erant 
in  Anglia — (Conolleius  noster  (liceat  mihi  dicere)  prae  caeteris) — qui 
insanos  non  tam  cohibendos  esse,  et  vinculis  reprimendos,  quam 

summo  studio,  summa  cura,  summa  benignitate,  fovendos  et  mollien- 

\ 

dos,  et  si  fieri  posset  in  sanam  mentem  denuo  revocandos  esse 
arbitrarentur.  Hoc  tantum  adjicere  velim,  ne  vobis  diutius  commorari 

videar,  patrem  meum  hoc  sibi  semper  proposuisse,  ut,  si  quis  morbo 
gravatus,  consultum  accederet,  moribus  humanis,  et  ratione  benig- 
missima  sibi  conciliaret.  Inde  factum  est  ut  se  qualibus  omnibus 
(pace  vestra  de  patre  meo  dixerim)  long&  antecederet.  Decessit 
tandem  Devonise  in  illo  quem  sibi  prae  cseteris  delegerat  loco :  pro¬ 
pinquis  amicisque  carissimus ;  a  pauperibus  autem,  nautis  illius  loci 
praecipue,  quam  desideratus !  Decessit,  cum  jam  per  viginti  annos 
tranquillo  vitae  cursu  usus  fuerat ;  ut  (id  quod  perraris  contingit,) 
post  vitam  caeterorum  necessitatibus  sublevandis,  datam,  curis  tandem 
remotis,  amicis  et  sibi,  et  Deo  vivere,  posset,  et  ut  ex  hac  vita,  ad 
aeternae  vitae  munera  paratior  excederet. 

De  aliis  etiam  morte  ereptis  pauca  liceat  proferre.  Hueus,  qui 
filius  Mercatoris  in  urbe  Sancti  Helieri  in  Insula  Caesarea  natus  fuit, 
Abingdonii  a  doctissimo  Lempriero  educatus,  Oxonium  profectus  est; 
ibi  per  varios  honores  tandem  ad  Doctoris  gradum  effertus  est.  Triginta 
annos  Nosocomii  Sancti  Bartolomaei  Medicus  fuit.  Nullus  Medicus 
suo  tempore,  nullus  fortasse  in  omni  temporis  decursu  se  tot,  et  tam 
insignes  alumnos  gaudere  potuit;  quippe  qui  de  Chemia,  Botanice, 
Medicina,  et  Materia  Medica  tres  praelectiones  per  multos  annos  indies 
alumnis  suis  dedit.  Nosocomii  a  Coramo  Instituti  imprimis  Medicus, 
dein  Gubernator,  denique  Propre sidens  fuit,  et  in  concilione  virorum, 
qui  olim  insanos  in  Asylis  invigilatos  visitaverunt,  delectus  erat :  Insti¬ 
tutionis  etiam  ad  nationem  pertinentis  pro  variolarum-vaccinarum 
puris  distributione,  Begistrarius,  et  Thesausarius  erat.  Vitam  sane 
occupatam  egit.  In  diagnosi  sagax,  in  consilio  gravis,  in  negotiis 
promptus,  officiis  Registrarii  hujus  Collegii  optime  functus  est,  et  quam 
felix  et  fortunatum  Collegium  fuerit,  quum  semper  Registrariis  claris¬ 
simis  usum  sit  jam  inde  a  Caio,  usque  ad  hoc  nostrum  sevum,  liceat 
mihi  hoc  in  loco  obiter  memorare. 

Augustinus  Sayerus  in  vico  Bexleia  natus  est.  Pater  ejus  in  Galliam 
migrasset  et  multa  proles  “  spes  tanta  nepotum,”  secum  exisset.  Bello 


11 


autem  inter  An gliam  et  Galliam  orto  cum  familia  sua  apudValentinianam, 
moratus  est.  Filius  ejus  Augustinus  Bruxellas  missus  est,  ibi  in  Lyceo 
nomen  ejus  multo  cum  honore  et  laude  commemoratum  invenimus. 

Artem  Medicinam  apud  Bruxellas  feliciter  exercuit,  ibi  enim 
Frederici  illustrissimi  Belgii  Principis,  Ducisque  Cantise  regalis  altis- 
simi,  nostrae  dilectae  Beginae  patris,  per  multos  annos  Medicus  fuit, 
Quum  e  Belgia  rediisset,  in  hac  urbe  vitam  egit,  ubi  quatuordecim 
annos  Nosocomii  Lock  (vulgo  dicti)  Medicus  fuit.  Benevolentia 
singulari  indutus,  amicos  plurimos  sibi  conciliavit  et  conservavit.  In 
studiis  litterarum  et  scientiae  versatus,  Societatis  Medicorum  West- 
monasteriensis  Thesaurarius  factus  est.  Et  in  negotiis  ad  sanitatem, 
et  desiccationem  Londini  pertinentibus,  non  sine  honore  et  magna 
cum  utilitate  plurimum  occupatus  est. 

Quis  autem  laudes  tuas  digne  commemorare  possit,  Joannes 
Forbesi?  Certe  nemo  unquam  melius  demonstravit,  “  Quid  indoles 
nutrita  faustis  sub  penetralibus  posset,”  In  Scotia  natus  est,  et  cum 
adhuc  Juvenis  rebus  nauticis  operam  navasset,  Chirurgus  nauticus 
factus  est,  mox  tamen  e  classe  decessit,  et  ad  Edinam  progressus  est, 
ubi  pristina  Medicinas  et  Scientiae  studia,  artes,  quibus  a  pueritia 
deditus  fuerat,  deniio  instauravit ;  ad  gradum  Medicinae  Doctoris  apud 
Edenburgenses  admissus  est.  Neque  pretermittendum  esse  puto  quod 
Titulus  inauguralis  Thesis  Medicae  fuerit.  “  Tentamen  Inaugurale  de 
Mentis  Exercitatione  et  Felicitate  exinde  Derivanda.” 

# 

In  Cornubia  medicinam  exercere  caepit  et  Angliae  partes  meridion¬ 
ales  non  tantum  usu  Medico,  sed  etiam  praelectionibus  suis  ornavit. 
Haud  multis  abhinc  annis  ad  Londinium  venit  ubi  scriptis  praestantis- 
simis  famam  jamdudum  sibi  stabilem  comparavit.  In  hoc  loco  illorum 
operum,  quorum  vel  auctor  vel  editor  fuit,  mentionem  facere  vix  neces¬ 
sarium  est :  “  Medicae  Praxeos  Cyclopoedia,”  “  Quantum  Ars  quantum 
Natura  efficit  ad  Morbi  Remedium,”  “  Recensio  Medica  Peregrino- 
Britannica.”  Talia  opera  talis  viri  memoriam  mori  vetant. 

Ut  Sydenhamus  (vestigia  Baconi  premens)  cansas  morbi  omnes 
diligenter  quaesivit,  sic  Forbesius,  alter  Sydenhamus  vocatus,  et  “  nullius 
addictus  jurare  in  verba  magistri,”  omnia  quae  aliquo  modo  cognitionem 
morbi  juvare  possent  investigavit ;  “  speculator  venatorque  naturae” 
gnavus,  et  fidelis,  assidue  speciem  morbi  omnem  observavit  ut 
symptomata  abdita,  et  latentia  interpretari  posset.  Sic  cum  pectoris 
morborum  diagnosis  rationem  novam  explorasset  Operum  Laennecii  et 
Avenbruggeri  fidus  interpres  fuit,  et  exemplis  suis  rectum  stethoscopi 
usum  demonstravit.  In  consiliis  sapiens,  in  scientia  doctus  in  litteris 
humanioribus  eruditus,  linguis  recentibus  bene  imbutus,  amator  veri 
altissimus,  amicis  fidus,  inimicis  generosus  fuit,  egenis  beneficus,  Noso¬ 
comium,  in  urbe  quam  habitavit  (scilicet  Cicestria)  fundavit,  omnibus 
benevolus,  doctrinaeque  et  scientiae  patronus  munificus,  bibliothecam 
suam  Aberdoniae  Collegio,  donavit.  Quid  mirum  igitur  si  frequentibus 
honoribus  auctus  fuerit.  Inter  alia,  eques  auratus  creatus  est,  et 
Medicus  extraordinarius  Altissimo  Principe  Corsorti  nominatus  est.# 
Quem  cum  memoro  in  mentem  uniuscujusque  vestrum  venisse 
arbitror  ut  de  viro  illustrissimo,  Principe  omnibus  carissimo,  pauca 
loquar.  De  quo  equidem  vix  habeo  quod  dicam  dignum.  Vellem  ego 
virtutes  praeclaras,  fidem  incorruptam,  diligentiam  admirabilem,  scien¬ 
tiam  rerum  prope  immensam,  benevolentiam  erga  cives,  amorem  erga 
liberos,  pietatem  denique  erga  Deum,  commemorare.  Idem  tamen 
invitus  cohibeor  ut  qui  de  re  satis  nota  fusius  loqui,  atque  (ut  Thucy¬ 
didis  verbis  utar  “  juayprjyopeh  kv  zlSogiv”  omnino  nolim.  At  silentio 
tanti  viri  laudes  quis  possit  praeterire  ?  Decessisti,  princeps  optime 
morte  repentina,  post  vitam  heu  !  nimis  brevem  correptus  !  Brevem 
nimis  !  et  tamen  in  hac  tam  brevi  vita  quantas  res  quam  memorabiles 
egisti !  quot  civibus  nostris,  quot  (poene  dixerim)  toti  humano  generi, 
beneficia  contulisti !  Immo  exemplum  in  aeternum  dedisti  quid  ille 

possit  facere,  qui,  quum  nobile  sibi  vitae  propositum  instituerit,  hoc 
omni  studio,  hoc  omnibus  et  mentis,  et  corporis  viribus  persequatur, 
voluptatis  blandientis  voci  surdam  semper  aurem  adhibens.  Te  curarum 
consortem  regina,  te  solii  tutamen  principes,  te  patrem  optimum  liberi, 
te  artium  scientiaeque  fautorem,  te  oedificii,  proximo  anno  in  hac  nostra 
urbe  exstructi,  ingenii  tui  exempli  memorabilis,  auctorem  cives  ;  te 
egentium  patronum  pauperes,  omnes  uno  animo  una  voce  mcerent. 
Decessisti :  sed  superest  vir  nobilissime,  laus  tua,  superest  fama  : 
tantam  enim  tibi  pacis  artibus  gloriam  vindicasti,  quantum  bello 
haud  scio  an  nemo  unquam  comparaverit.  Decessisti :  sed  ex  visu 
tantum,  non  ex  animis  abiisti.  Positum  in  sepulcro  inter  flentis 
patriae  (nam  prope  facta  est  patria)  dolorem  corpus  :  vivit  mortui  tui 
memoria,  vivit  exemplum. 


FINIS. 


Excudebat  G.  J.  Golbourn,  Princes-street,  Leicester-square. 


